Giethoornse punter

Giethoornse punter er en lokal variant av en seilbåt, også kjent som gieterse punter fra den nederlandske seilbåttypen punter bygd i landsbyen Giethoorn i provinsen Overijssel øst i Nederland. Den ble bygd som en rommerlig båt for transport i de mange kanalene som gjennomboret landsbyen som er ansett som det nederlandske svaret på Venezia, og til fiske i de trange elvene og innsjøene i området. I «Nordens Venezia» ble all transport gjort over vannet i den gamle delen av landsbyen som dertil er omringet av kunstige innsjøer.

Punteren hadde derfor en meget viktig rolle i landsbyen og omegn som nå ligger i kommunen Steenwijkerland som er kjent for sine våtmarker. Lokalbefolkningen tok vare på sine nære kulturelle bånd med båttransporten som var deres tilværelse helt fra begynnelsen av. Det var med båter de lokale hadde grunnlagt landsbyen Giethoorn i middelalderen. Det er ikke tillatt å kjøre bil i Giethoorn og områder er dermed sterkt avhengig av sykkelstier, bruer og båter for å ta seg rundt i området.

 Giethoornse punter 
Den typiske punteren er spissgattet med innsvingte ripebord mellom den skarpe forstevnen og den rette akterstevnen med størst bredde midtskips som også er åpent uten dekk. Tredelte spanter i bunnen nådde ikke fram til ripebordet med bred bunnseksjon for å ha størst mulig rom for å frakte last om bord. Det er dekk forut og akterover i båten selv om det kunne blir lagt bord ovenpå den indre bunnen. På ripebordet har man et sidesverd på hver side som blir senket ned på lesiden under seiling. Den har flat bunn med utfallende sider oppover til midtveis på bordkledningen før ripebordet.

Punteren har en enslig mast med spriseil eller luggerseil, men kan også ha to par årer og påhengsmotor i tillegg. I akterstevnen er stevnroret med størst bredde under vannet og nedgående rorpinne. Det var en variant av den lokale punteren betegnet som gieterse kaarpunter med en brønn fylt med vann midtskips for frakt av levende fisk som en brønnbåt. Lokalt har punteren blitt betegnet som boerenpunter i landsbyen Giethoorn.

Giethoornse punteren er mellom 6 og 8 meter lang og opptil 1,45 meter bred med dypgang på minst 0,5 meter. Bunnen på den flatbunnede punterbåten er mindre enn den totale lengden på opptil fem meter av en båt på 6,3 meter mellom endene.

 Litteratur 
 Aak to Zumbra, a dictionary of the World`s Watercraft, Basil Greenhill, 2000 ISBN 0-917376-46-3

Kategori:Nederlandske båttyper
Kategori:Artikler i sjøfart-prosjektet